CELEX: 62010CN0495
Language: el
Date: 2010-10-15 00:00:00
Title: Υπόθεση C-495/10: Αίτηση για την έκδοση προδικαστικής αποφάσεως, την οποία υπέβαλε το Conseil d’État (Γαλλία) στις 15 Οκτωβρίου 2010 — Centre hospitalier universitaire de Besançon κατά Thomas Dutrueux, Caisse primaire d’assurance maladie du Jura

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/14
            
         Αίτηση για την έκδοση προδικαστικής αποφάσεως, την οποία υπέβαλε το Conseil d’État (Γαλλία) στις 15 Οκτωβρίου 2010 — Centre hospitalier universitaire de Besançon κατά Thomas Dutrueux, Caisse primaire d’assurance maladie du Jura
   (Υπόθεση C-495/10)
   ()
   2011/C 30/21
   Γλώσσα διαδικασίας: η γαλλική
   
      Αιτούν δικαστήριο
   
   Conseil d’État
   
      Διάδικοι στην υπόθεση της κύριας δίκης
   
   
      Αναιρεσείον: Centre hospitalier universitaire de Besançon
   
      Αναιρεσίβλητοι: Thomas Dutrueux, Caisse primaire d’assurance maladie du Jura
   
      Προδικαστικά ερωτήματα
   
   
               1)
            
            
               Επιτρέπει η οδηγία 85/374/ΕΟΚ της 25ης Ιουλίου 1985 (1), λαμβανομένων υπόψη των διατάξεων του άρθρου της 13, την εφαρμογή καθεστώτος ευθύνης στηριζομένου στην ειδική περίπτωση των ασθενών των δημοσίων νοσοκομείων, καθόσον το καθεστώς αυτό αναγνωρίζει μεταξύ άλλων το δικαίωμα των ασθενών να λάβουν αποζημίωση από τα νοσοκομεία αυτά, ακόμη και αν δεν υπάρχει υπαιτιότητα του νοσοκομείου, σε αποκατάσταση των ζημιών που προκλήθηκαν λόγω ελαττώματος των προϊόντων ή των μηχανημάτων που χρησιμοποιούνται στα νοσοκομεία, με την επιφύλαξη της δυνατότητας του νοσοκομείου να στραφεί αναγωγικώς κατά του κατασκευαστή;
            
         
               2)
            
            
               Περιορίζει η οδηγία τη δυνατότητα των κρατών μελών να καθορίζουν την ευθύνη των προσώπων που χρησιμοποιούν ελαττωματικά μηχανήματα ή προϊόντα στο πλαίσιο παροχής υπηρεσιών και προκαλούν, ως εκ τούτου, ζημίες στον αποδέκτη της παροχής;
            
         
      (1)  Οδηγία 85/374/ΕΟΚ του Συμβουλίου, της 25ης Ιουλίου 1985, για την προσέγγιση των νομοθετικών, κανονιστικών και διοικητικών διατάξεων των κρατών μελών σε θέματα ευθύνης λόγω ελαττωματικών προϊόντων (EE L 210, σ. 29).